Πράσινη σαλάτα με καπνιστή πέστροφα και δυόσμο
Πληθωρική σαλάτα με πρασινάδες εποχής και ξινόμηλο. Η προσθήκη της καπνιστής πέστροφας την κάνει ιδανική για ένα χορταστικό και ελαφρύ πιάτο.
350 γρ. πρασινάδες (π.χ. μαρούλι, λόλα, άισμπεργκ, σικορέ), χοντροκομμένες, 1 μαραθόριζα, σε λεπτά φετάκια, ιδανικά στο «μαντολίνο» (ψιλοκόβουμε και τις «φουντίτσες» της), 1 μικρό κρεμμύδι, σε λεπτές φέτες, ζουληγμένες με αλάτι ώστε να μαλακώσουν λίγο, 1/2 κούπα φύλλα διάφορων μυρωδικών (δυόσμος, μυρώνια, μαϊντανός κ.λπ.), χοντροκομμένα, 1 ξινόμηλο, χοντροτριμμένο, 2 κ.σ. χυμός λεμονιού, 2 κ.σ. ελαιόλαδο, 3 κ.σ. νερό, 2 κ.σ. μουστάρδα, αλατοπίπερο, 300 γρ. φιλέτα καπνιστής πέστροφας, σε μικρά κομμάτια
Για τις πρασινάδες με καπνιστή πέστροφα και δυόσμο, χτυπάμε στον πολυκόφτη το ελαιόλαδο, τη μουστάρδα, το λεμόνι, το νερό, αλατοπίπερο, 2 κ.σ. από το ξινόμηλο και τις φουντίτσες της μαραθόριζας.Σε ένα μεγάλο μπολ ανακατεύουμε τα σαλατικά με το κρεμμύδι, τη μαραθόριζα, το ξινόμηλο και τα μυρωδικά, αλατοπιπερώνουμε και περιχύνουμε με τη σάλτσα.Ανακατεύουμε, γαρνίρουμε με τα κομμάτια πέστροφας και σερβίρουμε.
Λαχανικά,Μαρούλι,Μήλο,Πέστροφα,Χόρτα , Μυρωδικά